คำสั่งการประปานครหลวง ที่ 138/2545 เรื่อง หลักเกณฑ์การพิจารณาเกี่ยวกับการจำหน่ายน้ำและแจกน้ำประปา ณ จุดจ่ายน้ำ 

คำสั่งการประปานครหลวง
คำสั่งการประปานครหลวง
ที่ ๑๓๘/๒๕๔๕
เรื่อง
หลักเกณฑ์การพิจารณาเกี่ยวกับการจำหน่ายน้ำและแจกน้ำประปา ณ จุดจ่ายน้ำ[๑]
 

โดยที่เป็นการสมควรปรับปรุงแก้ไขหลักเกณฑ์การพิจารณาเกี่ยวกับการจำหน่ายน้ำ
และแจกน้ำประปา ณ จุดจ่ายน้ำให้เหมาะสม คล่องตัวในการปฏิบัติงาน จึงกำหนดหลักเกณฑ์และวิธีปฏิบัติไว้ดังนี้

๑.
อำนาจในการพิจารณาอนุญาตการจำหน่ายน้ำและการแจกน้ำประปา
๑.๑
การจำหน่ายน้ำประปา
ให้หัวหน้าส่วนบริการการใช้น้ำของสาขา/หัวหน้าส่วนบริการกองประปาบางบัวทอง
และกองประปามีนบุรี เป็นผู้พิจารณาอนุญาต
๑.๒
การแจกน้ำประปา
๑.๒.๑
กรณีน้ำประปาขาดแคลน, กรณีฉุกเฉิน เช่น ท่อเมนประปาชำรุด บ่อบาดาลชำรุด หรือ กรณีเกิดสาธารณภัย
หรือการประปานครหลวงจำเป็นต้องปิดน้ำบริเวณนั้น เพื่อการใดการหนึ่งให้หัวหน้าส่วนบริการการใช้น้ำ
ของสาขา/หัวหน้าส่วนบริการกองประปาบางบัวทองและกองประปามีนบุรี เป็นผู้พิจารณาอนุญาต
๑.๒.๒
กรณีหน่วยราชการ องค์การรัฐวิสาหกิจ สมาคม หรือมูลนิธิ เป็นผู้ขอน้ำประปา
ให้ผู้อำนวยการกองบริการของสาขา/ผู้อำนวยการกองประปาบางบัวทองและกองประปามีนบุรีเป็นผู้พิจารณาอนุญาต
๑.๓
การจำหน่ายน้ำประปาหรือการแจกน้ำประปาจากหัวดับเพลิง ให้ผู้จัดการสำนักงานประปาสาขาเป็นผู้พิจารณาอนุญาตเฉพาะกรณีจำเป็น

๒.
ให้คิดค่าน้ำประปาขาย ณ
จุดจ่ายน้ำหรือหัวดับเพลิง และค่าบริการจ่ายน้ำประปา (ไม่รวมภาษีมูลค่าเพิ่ม)
ตามอัตราดังนี้
๒.๑
ค่าน้ำประปาลูกบาศก์เมตรละ ๑๐.๐๐ บาท
๒.๒
ค่าบริการจ่ายน้ำประปาลูกบาศก์เมตรละ ๔.๐๐ บาท

๓.
อัตราค่าบริการรถบรรทุกน้ำ
(ได้รับยกเว้นภาษีมูลค่าเพิ่ม)
ในกรณีที่การประปานครหลวงจัดส่งน้ำไปให้โดยรถบรรทุกน้ำของการประปานครหลวงให้คิดค่าน้ำประปาตามข้อ
๒.๑ และค่าบริการจ่ายน้ำประปาตามข้อ ๒.๒ รวมทั้งค่าบริการรถบรรทุกน้ำ
ตามอัตราดังนี้
- ระยะทางไม่เกิน ๑๐ กิโลเมตร คิดเที่ยวละ ๓๒๐ บาท
- ระยะทางเกิน ๑๐ กิโลเมตรขึ้นไป ทุก ๆ ช่วง ๕ กิโลเมตร
ให้คิดค่าบริการเพิ่มขึ้นช่วงละ ๕๐ บาท
การนับระยะทางให้นับจากจุดรับน้ำใส่รถบรรทุกน้ำถึงจุดจ่ายน้ำให้กับผู้รับบริการ

๔.
แบบฟอร์มและรายละเอียดวิธีปฏิบัติในการจำหน่ายน้ำและแจกน้ำประปาให้ใช้หลักเกณฑ์และแบบ
จ.๑ - จ.๖ ที่แนบท้ายคำสั่งนี้

ทั้งนี้
ตั้งแต่วันที่ ๑๙ มิถุนายน พ.ศ. ๒๕๔๕ และให้ยกเลิกคำสั่งการประปานครหลวง ที่ ๒๕๒/๒๕๓๘ สั่ง ณ วันที่ ๒๙ พฤษภาคม ๒๕๓๘


สั่ง ณ วันที่ ๖
มิถุนายน พ.ศ. ๒๕๔๕
ชวนพิศ ธรรมศิริ
ผู้ว่าการการประปานครหลวง
[เอกสารแนบท้าย]

๑.
หลักเกณฑ์และวิธีปฏิบัติเกี่ยวกับการจำหน่ายและแจกจ่ายน้ำประปา ณ จุดจ่ายน้ำ
แนบท้ายคำสั่งการประปานครหลวงที่ ๑๓๘/๒๕๔๕
๒.
คำขอซื้อน้ำประปา
๓.
ใบสั่งจ่ายน้ำประปาจำหน่าย
๔.
ทะเบียนคุมใบสั่งจ่ายน้ำประปา
๕.
ทะเบียนคุมจุดจ่ายน้ำประปา
๖.
คำขอแจกน้ำประปา
๗.
ใบสั่งจ่ายน้ำประปาแจก

(ดูข้อมูลจากภาพกฎหมาย)















โสรศ/ผู้จัดทำ
๑๕ มิถุนายน ๒๕๕๐

สุเมธ/ปรับปรุง
๑๗ กรกฎาคม ๒๕๕๘




[๑] ราชกิจจานุเบกษา
เล่ม ๑๒๔/ตอนพิเศษ ๗๑ ง/หน้า ๕๐/๑๑ มิถุนายน ๒๕๕๐